ЗАКАРПАТСЬКИЙ УГОРСЬКИЙ ІНСТИТУТ ІМ. Ф. РАКОЦІ ІІ

КАФЕДРА ГЕОГРАФІЇ

II. RÁKÓCZI FERENC KÁRPÁTALJAI MAGYAR FŐISKOLA

FÖLDTUDOMÁNYI TANSZÉK

**ЗАВДАННЯ**

**ВСТУПНОГО ВИПРОБУВАННЯ**

**З ГЕОГРАФІЇ**

**для вступників на навчання**

**за освітньо-кваліфікаційним рівнем «МОЛОДШИЙ СПЕЦІАЛІСТ»**

**ÍRÁSBELI FELVÉTELI FELADATOK**

**FÖLDRAJZBÓL**

**IFJÚ SZAKEMBER SZINT**

Берегово / Beregszász, 2019

**Felvételi vizsga földrajzból**

**a „molodsij specialiszt” (fiatal szakember) felsőfokú szakképesítési szint megszerzéséhez**

**Magyarázó jegyzet**

A földrajz felvételi vizsga írásbeli vizsgadolgozat formájában kerül lebonyolításra, amelynek célja a tantárgyi tudás komplex ellenőrzése az Ukrajna általános iskolái számára hatályos földrajztanterv követelményeinek megfelelően.

**A tesztfeladatok az alábbi módszertani kiadvány alapján lettek összeállítva: «Збірник завдань для підсумкових контрольних робіт з географії. 9 клас» („Földrajzi feladatgyűjtemény az állami összegző értékeléshez”) – С. Л. Капіруліна – Київ: Освіта, 2017 р.)**

A „Földrajzi feladatgyűjtemény az állami összegző értékeléshez” az „Ukrajna földrajza” iskolai tantárgy tantervi követelményeit öleli fel.

A feladatgyűjteményben 12 változat található. Mindegyik változat 22 különböző típusú és nehézségű kérdést tartalmaz, többek között egyszeres választást, párosítást, valamint hét felelet-változatból a három helyes kiválasztását. A tesztkérdéseken kívül mindegyik változat tartalmaz ábrákkal, térképvázlatokkal, táblázatokkal és diagramokkal kapcsolatos feladatot, három esszé jellegű feladatot, számítási feladatokat és egy vázlattérképes feladatot is.

Az összegző munka írása közben nem engedélyezett sem az atlasz, sem egyéb térképi forrásanyagok használata.

Tehát, **mindegyik változat 22 feladatot tartalmaz, amelyek megoldására 90 perc áll rendelkezésre.**

***• Az egyszeres választást*** (változatonként 10; **1–10. feladatok**)a földrajzi fogalmak, kifejezések, az **információs** forrásokkal való munka, a lényegkiemelő képesség értékelésére használják. Az ilyen típusú feladatokban 4 válaszlehetőség van felajánlva, amelyek közül csak 1 helyes. **A feladat akkor van helyesen megoldva, ha a feleletek űrlapján csak egy válasz van feltüntetve**. Ha kettő vagy több válasz van feltüntetve (még ha közöttük található is a helyes felelet), vagy egy sincs megjelölve, a feladat helytelenül megoldottnak minősül.

*Példa az egyszeres választást igénylő feladatra:*

Jelöld meg Ukrajna sztyeppi övezetének fő zonális talajtípusát:

**A.** Barna erdei; **C.** Podzol-gyeptalaj;

|  |  |  |  |
| --- | --- | --- | --- |
| **А** | **B** | **C** | **D** |
|  | X |  |  |

**B.** Csernozjom; **D.** Mocsári.

Helyes felelet:

A helyes felelet mindegyik hasonló feladat esetében **1 pontot** ér.

***• A párosítási tesztfeladatok*** (változatonként 2; **11–12. feladatok**) a földrajzi objektumok valamely régióhoz, jelenséghez, folyamathoz, geoszférához, népcsoporthoz, gazdasági ágazathoz stb. való tartozása meghatározásának képességét értékelik. Ezek a feladatok magukba foglalják az egymással kapcsolatos meghatározások, jelenségek, folyamatok kiválasztását, a közöttük lévő logikai kapcsolatok feltárását. **Ha a feleletek űrlapján mindegyik helyes szám- és betűkombináció fel van tüntetve, a feladat 4 pontot ér**. Egy helyes felelet esetén 1, kettő esetén 2, három esetén pedig 3 pont adható feladatonként. Maximálisan a két feladatara **8 pont** adható.

*Példa párosítási tesztfeladatra:*

Párosítsd a tektonikai szerkezeteket a domborzatformákkal, amelyekkel kapcsolatosak:

|  |  |  |  |  |  |
| --- | --- | --- | --- | --- | --- |
|  | **А** | **B** | **C** | **D** | **E** |
| **1** |  |  |  | X |  |
| **2** | X |  |  |  |  |
| **3** |  |  |  |  | X |
| **4** |  | X |  |  |  |

**1.** Voliny-Podóliai-lemez; **A.** Azovmelléki-hátság;

**2.** Ukrán-pajzs; **B.** Kárpátaljai-alföld;

**3.** Doneci gyűrt szerkezet; **C.** Fekete-tengermelléki-alföld;

**4.**Kárpátaljai mélyedés. **D.** Volinyi-hátság

**E.** Doneci-tönkhegység

 Helyes felet:

***• A hét feleletet tartalmazó tesztfeladatokban*** (változatonként 2; **13–14. feladatok**) a hét között három helyes felelet van. **A feladat akkor tekinthető megoldottnak, ha a jelentkező helyesen választotta ki és írta be a táblázatba a feleleteket**.

*Példa a hét feleletet tartalmazó tesztfeladatokra, amelyek három helyes választ tartalmaznak:*

Válaszd ki az Ukrajna felszíni vizeire vonatkozó helyes állításokat:

1 Ukrajna folyói a Fekete-, az Azovi- és a Balti tenger vízgyűjtő medencéihez tartoznak

2 A Sacki-tavak karsztos eredetűek

3 A Szinevéri-tó glaciális eredetű

4 A Sipot Ukrajna legmagasabb vízesése

5 Ukrajnában a legnagyobb területű a Duna vízgyűjtő medencéje

6 A leghosszabb csatorna Ukrajnában az Észak-Krími

7 A legsűrűbb folyóhálózat a Fekete-tengermelléki-alföldön található

|  |  |  |
| --- | --- | --- |
| 1 | 2 | 6 |

Helyes felelet:

A feladat maximális pontszáma – **3 pont**. Összesen a két feladattal **6 pont** szerezhető. Minden helyes válasz értéke 1 pont. Ha a bejelöltek között nincs helyes válasz, akkor a feladat pontszáma 0. A számok beírási sorrendjének nincs jelentősége.

A vizsgafeladatok között találhatók **vázlattérképes feladatok** is. Ezeknél a helyes feleletet csak a térkép alapos tanulmányozása után ajánlott kiválasztani.

A tesztben olyan **feladatok is vannak, amelyeknél a helyes felelet megadásához matematikai számításokat kell elvégezni**. Ebben az esetben a számításokhoz piszkozatot lehet használni.

***• Ábrákkal, térképvázlatokkal, táblázatokkal és diagramokkal kapcsolatos feladat*** (változatonként 2; **15-16. feladat**). A rajzokkal, ábrákkal, táblázatokkal, diagramokkal, térképvázlatokkal foglalkozó feladatért szerezhető pontszám **16 pont**.

***• Nyílt típusú (esszé jellegű) feladatok*** (változatonként 3; **17-19. feladatok**) a 17, 18 és 19. feladat kifejtéséért **24 pont adható**. Az esszéfeladatokra adott mindegyik válasznak kimerítőnek, logikusan, következetesen felépítettnek kell lennie.

***• Számítási feladatok*** (változatonként 2; **20-21. feladatok**) teljes matematikai számítást kell, hogy tartalmazzanak, a feladat végén felelettel. **A feladatok megoldásáért 16 pont adható** (feladatonként 8-8). A számításnak és a feleletnek hibátlannak kell lennie

***• A vázlattérképes feladatoknál*** (változatonként 1; **22. feladat**) különféle földrajzi információk meghatározott feltételek szerinti térképi feltüntetése, valamint jelmagyarázat szerkesztése van előirányozva. A térképi megírások és a jelmagyarázat készítése ugyanolyan színű tollal történik, mint amilyet a jelentkező a teszt kitöltéséhez is használt. **A helyesen elvégzett vázlattérképes feladatért 20 pont jár.**

**A teszt során maximálisan elérhető pontszám 100 pont**. A végső pontszám a helyes feleletek számától, valamint az esszé jellegű feladatok és a vázlattérképes munka kidolgozásának minőségétől függ.

A megszerzett pontszámok érdemjegyekké történő konvertálására az alábbi skálát javasoljuk:

**A megszerzett pontszámoknak megfelelő érdemjegyek a 12 pontos skálán**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Pont | 0–7 | 8–15 | 16–23 | 24–34 | 35–45 | 46–56 | 57–65 | 66–74 | 75–83 | 84–89 | 90–95 | 96–100 |
| Érdemjegy | 1 | 2 | 3 | 4 | 5 | 6 | 7 | 8 | 9 | 10 | 11 | 12 |